open-index/open-wikipedia-markdown huggingface dataset:
Olimpiese dorp

duimnael|regs|300px|Die Olimpiese dorp in Montreal.
duimnael|regs|300px|Atlete word vermaak in die Olimpiese dorp in Barcelona.

'n **Olimpiese dorp** is 'n doelgeboude tydelike dorp, waar die atlete wat aan die Olimpiese Spele deelneem gehuisves word. Die dorp word swaar beveilig en slegs die deelnemende atlete, amptenare en afrigters word in die dorp toegelaat. Die atlete word van alle geriewe voorsien en is vry om te kom en gaan soos hulle wil.

In beginsel is die Olimpiese dorp 'n fiktiewe dorp wat in die gasheerstad geleë is. Dikwels vind items ook op plekke ver van die gasheerstad plaas, in welke geval kleiner Olimpiese dorpies opgerig word.

## Geskiedenis 
Die eerste Olimpiese dorp word in 1932 in Los Angeles, Kalifornië vir die mansatlete opgerig. Die damesatlete was by die Chapman Park Hotel te Wilshire Boulevard gehuisves.

Tydens die Olimpiese Somerspele 1972 in München het lede van die Black September terroristegroep die Olimpiese dorp binnegedring en die Israeliese atlete as gyselaars aangehou. Uiteindelik kom al elf Israelies tydens die bloedbad van München om die lewe.

Tydens die Olimpiese Somerspele 2008 in Beijing bestaan die Olimpiese dorp uit twee-en-twintig 6-verdieping geboue en twintig 9-verdieping geboue.

## Verwysings
Jacques Rogge

**Jacques Rogge** (Gent, 2 Mei 1942 – 29 Augustus 2021) was 'n Belgiese ortopediese chirurg en sportbeampte. Hy was vanaf 2001 tot 2013 die agtste president van die Internasionale Olimpiese Komitee (IOK). Hy het in Deinze, België gebly.

Hy neem aan die seil-items tydens die Olimpiese Somerspele van 1968, 1972 en 1976 deel. As seiler word hy eenmaal wêreldkampioen en behaal twee keer 'n tweede plek. Hy word sestien keer tot Belgiese kampioen getroon. Verder was hy ook 'n lid van die Belgiese rugbyspan.

Tussen 1990 en 1992 word Rogge verkies tot voorsitter van die Belgiese Olimpiese Komitee. In 1991 word hy 'n volwaardige lid van die IOK.

In 2001 volg Rogge vir Juan-Antonio Markies van Samaranch op as voorsitter van die IOK. Die eerste Spele wat onder sy voorsitterskap plaasvind was die Olimpiese Winterspele 2002 in Salt Lake City. Tydens die Spele het hy verkies om eerder in die Olimpiese dorp te bly as in 'n vyfsterhotel. As voorsitter kry hy vinnig die bynaam "meneer skoon" vir sy werk teen die gebruik van opkikkers en verbode middels.
Demetrius Vikelas

**Demetrius Vikelas**, ook bekend as **Bikelas** (Grieks: Δημήτριος Βικέλας; Ermoupoli, 15 Februarie 1835 – Athene, 20 Julie 1908) was 'n Griekse sakeman. Vanaf 1894 tot 1896 was hy ook die eerste voorsitter van die Internasionale Olimpiese Komitee (IOK).

Vikelas was in die stad Ermoupoli, op die eiland Syros in Griekeland gebore. As kind was hy dikwels siek, en omdat sy gesondheid sleg was, word sy onderwys vir lang periodes onderbreek. Hy verloor sy ouers op 17-jarige leeftyd en gaan werk vir sy oom in Londen, eers as boekhouer en later as vennoot. In Londen ontmoet en bevriend hy die toekomstige minister-president van Griekeland Charilaos Trikoupis, die seun van die Griekse ambassadeur.

In 1894 verteenwoordig Vikelas die Pan-Hellenistiese Gimnastiekklub tydens die Parys-kongres wat deur Pierre de Coubertin byeengeroep was, waartydens die moderne Olimpiese Beweging gestig word.

Oorspronklik wou De Coubertin die eerste viering van die moderne Olimpiese Somerspele in 1900 in Parys aanbied, maar Vikelas oortuig hom en die IOK dat die eerste Spele in Athene gehou moet word. Die doel was om die simboliese verbintenis met die oorspronklike Spele te hervestig. Omdat die wette van die IOK daai tyd voorskryf het dat die voorsitter van die land waar die volgende Spele gehou sou word afkomstig moes wees, word Vikelas die eerste voorsitter van die IOK.

Na die eerste Olimpiese Spele, wat 'n reuse sukses was, onttrek Vikelas homself uit die IOK en vestig sy aandag op ander sake. Pierre de Coubertin volg hom op as die tweede IOK voorsitter.

Vikelas is op 73 jarige ouderdom in Athene oorlede.
Pierre de Coubertin

duimnael|links||Borsbeeld van Pierre de Coubertin in Baden-Baden
**Pierre de Frédy, Baron de Coubertin** (Parys, 1 Januarie 1863 - Genève, 2 September 1937), beter bekend as *Pierre de Coubertin*, was 'n Franse historikus en pedagoog wat bekendheid verwerf het vir die stigter van die moderne Olimpiese Spele. Hy was ook die tweede voorsitter van die Internasionale Olimpiese Komitee (IOK).

Op sy aandrang word kunswedstryde by die program van die Olimpiese Somerspele van 1912 ingesluit.

In een van sy toesprake, verklaar hy "*meedoening is belangriker as om te wen*".
Elizma Theron

**Elizma Theron** (6 Junie 1983, Bethlehem, Suid-Afrika) is 'n Afrikaanse sangeres en aktrise. Sy is op 6 Junie 1983 gebore in Bethlehem, Vrystaat. Tussen die ouderdom van 14 en 17 is sy tuis onderrig en doen modelwerk in onder andere Italië en Griekeland. Op 17 besluit sy om terug te keer na haar tuisdorp Kuruman en matrikuleer by die Hoërskool Kalahari. Na skool begin sy 'n kultuurskool op Kuruman waar sy klasse aanbied in moderne danse, modelwerk en sang.

## Musiek 
Haar loopbaan as professionele sangeres skop af in 2005 met haar debuutalbum Lapaside, na sy 'n kontrak aangebied is deur Next Musiek. In 2007 sluit sy aan by die span van Select Musiek en daar volg nog ses albums. Elizma is betrokke by baie van die woorde op die albums.

Elizma is al vir talle musiek toekennings benoem en het al twee Suid-Afrikaanse Musiekpryse (SAMAS) agter haar naam.

## Toneel 
In 2007 word sy ook 'n rol aangebied op die gewilde KykNET sepie, Villa Rosa, Elizma vertolk die rol van die mediese student "Kriek" vir 'n jaar lank.

In 2009 vertolk sy die vroulike hoofrol "Mara Malan" in die fliek Jakhalsdans, geskryf deur Deon Meyer met regie deur Darrell Roodt.

In 2015 begin sy skryf aan haar eerste draaiboek TOE-VAL-LIG wat in 2017 verfilm word.

## Diskografie 
* 2005 - Lapaside
* 2007 - Gee My Meer
* 2009 - Ek Soek Jou
* 2011 - Oppad Na Jou
* 2014 - Stilte en Storms
* 2016 - Boeregirl met 'n country Hart
* 2018 - Hierdie Hart Brand Liefde

## Filmografie 
* 2010: *Jakhalsdans*

## Verwysings 
## Sien ook 
* Afrikaanse musiek
* Lys van Suid-Afrikaanse musikale kunstenaars

## Eksterne skakels 
* Elizma Theron se webwerf 
* 
*
Natalie du Toit

[duimnael|Natalie du Toit (middel), saam met die Australiese swemmers Annabelle Williams en Ellie Cole, nadat hulle tydens die [Paralimpiese Somerspele 2008 in Beijing medaljes gewen het]]

**Natalie du Toit** OIG OIS (gebore op 29 Januarie 1984 in Kaapstad) is 'n bekende Suid-Afrikaanse swemmer.

## 2004 Paralimpiese Spele 
Sy het vyf goue medaljes tydens die Paralimpiese Somerspele van 2004 verower.

## 2008 Olimpiese- en Paralimpiese Spele 
Du Toit het gekwalifiseer om aan die Olimpiese Somerspele 2008 deel te neem saam met "normale" atlete. Daarby word sy die eerste vroulike geamputeerde atleet wat vir die Olimpiese Spele kwalifiseer. Tydens die Spele behaal sy 'n 16de plek (uit 25 swemmers) met 'n tyd van 2 uur 49,9 sekondes in die 10&nbsp;km swemmaraton. Haar tyd was slegs 1:22,2 minute stadiger as dié van die wenner, die 19-jarige Rus, Larisa Ilchenko.

Sy het ook die voorreg gehad om die Suid-Afrikaanse vlag in die Beijing Nasionale Stadion tydens beide die openingseremonies van die 2008 Olimpiese en Paralimpiese Spele in te dra. Sy was die eerste atleet in die geskiedenis van die moderne Spele wat die eer te beurt geval het.

Op die eerste dag van die Paralimpiese Spele het sy reeds haar eerste goue medalje in die 100&nbsp;m vlinderslag ingepalm.

## 2012 Paralimpiese Spele 
Du Toit wen Suid-Afrika se eerste goue medalje in die 100&nbsp;m-vlinderslag (S9) met 'n tyd van 1:09,30.

## Verwysings 
## Eksterne skakels
Pous Urbanus III

**Urbanus III** was die 172ste pous van die Rooms-Katolieke Kerk van 1185 tot 1187.

## Biografie 
**Pous Urbanus III** is gebore as **Umberto Crivelli** (ook Uberto of Hu(m)berto) ongeveer in 1120 in Milaan, Italië.  Umberto is aangestel as kardinaal en aartsbiskop van Milaan deur Pous Lucius III op 9 Januarie 1185.  Op 25 November  1185 volg hy Pous Lucius III op en regeer tot sy dood op 19 Oktober 1187.  Hy word opgevolg deur Pous Gregorius VIII.  
Die naam ‘Urbanus’ beteken 'beskaafde'.

## Pontifikaat 
**Pous Urbanus III** is in die amp bevestig op 1 Desember 1185.  Sy kort pontifikaat word oorheers deur die stryd met keiser Frederik I Barbarossa.  Na sy verkiesing as pous, bly Urbanus aartsbiskop van Milaan en as sodanig weier hy om Frederik se seun Hendrik VI te kroon as koning van Italië.  Hendrik trou op 4 Januarie 1186 in Milaan met Constance van Sisilië.  Terwyl Hendrik in die suide saamgewerk het met die opstandige senaat van Rome, het Frederik die passe van Alpe beset en die kommunikasie van die pous wat toe in Verona gebly het, en sy Duitse aanhangers verhinder.  Urbanus wou die pous ekskommunikeer maar die inwoners van Verona het geweier om die handeling in hulle stad te laat plaasvind.  Die pous vertrek toe na Ferrara, waar hy sterf voordat hy die ekskommunikasie kon deurvoer.  Legendaries word gesê dat die pous dood is van skok oor die mislukking van die tweede kruistog deur die verlies by die slag van Hattin en die verowering van Jerusalem deur Saladin op 2 Oktober 1187.

## Bibliografie
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Ólavsøka

duimnael|300px|Viering van Ólavsøka

**Ólavsøka** is 'n jaarlikse Nasionale Dag op die Faroëreilande, wat op die 29 Julie gevier word. Dit is die eerste dag van die jaar, wanneer die Løgting, die Faroëse Parlement, in sitting is.

Die letterlike betekenis van Ólavsøka is *Sint Olav se Vigile*, of in die Latynse taal *vigilia sancti olavi*, van Sint Olva se dood in die veldslag by Stiklestad in 1030. Dit is belangrik om in ag te neem dat die skepping van die Løgting-parlement hierdie gebeurtenis antedateer.

Ólavsøka is ook die dag wanneer baie Faroëse mense na die hoofstad Tórshavn toe kom. Daar is 'n nasionale roeikompetisie, saam met kunstentoonstellings, volksmusiek en Faroëse kettingdanse.

Die normale begroeting vir die Ólavsøka is *Góða Ólavsøku!*, wat "Goeie Sint Olav se Vigile" beteken.
Daugavpils

**Daugavpils** (Lets: [ˈdauɡaupils], ; Letgallies: *Daugovpiļs*, [ˈdaʊgoupʲilʲs]; Duits: *Dünaburg*, [ˈdyːnaˌbʊʁk], ; Pools: *Dyneburg*, [dɘˈnɛburk], ; Russies: Даугавпилс, *Daugavpils*, [ˈdaʊɡəfpʲɪɫs]; Jiddisj: דענענבורג, *Denenburg*, דינאַבורג, *Dinaburg* of דווינסק *Dwinsk*) is die tweede grootste stad van Letland na die hoofstad Riga met 'n oppervlakte van 72,37 vierkante kilometer en 'n bevolking van 77&nbsp;799 in 2024. Die stad is in die suidooste van Letland langs die Daugava-rivier geleë en beskik oor 'n universiteit. Vandag is Daugavpils een van die nege "republiek-stede" van Letland.

duimnael|links|Die Universiteit van Daugavpils
Die verskeidenheid name, wat Daugavpils reeds in sy geskiedenis gehad het, weerspieël die belang wat Europese moondhede as veroweraars in Letland gestel het. Die stad is oorspronklik in die 13de eeu as *Dünaburg* deur ridders van die Duitse Orde gestig. Die Pole het dit later Dvinsk genoem, terwyl die Russiese tsare, wat die gewes Letgalle vanaf 1772 by hul ryk ingelyf het, die naam Borisoglebsk ingevoer het.

Dikwels het die veroweraars hul veldslagte in of naby Daugavpils gevoer en tydens die Tweede Wêreldoorlog is die stad selfs volledig verniel. Die Sowjet-maghebbers het min omgegee vir Daugavpils se argitektoniese erfenis en die stad vanaf 1945 as 'n nywerheidsentrum met eenvormige woonstelblokke heropgebou.

Die vestiging van nuwe nywerhede was aan die immigrasie van werkers uit ander dele van die Sowjetunie verbonde sodat tans sewe uit elke tien inwoners etniese Russe is. Daarnaas gee ook die historiese stadskern se tipies klassisistiese straatrooster, wat in die vroeë 19de eeu aangelê is en voorsiening vir besonder breë strate gemaak het, 'n sterk Russiese voorkoms aan Daugavpils.

Met die Holocaust het Daugavpils ook sy sterk Joodse invloed ingeboet. Voor 1940 is die stad merendeels deur Joodse burgers bewoon, maar hiervan het in 1945 slegs 492 mense oorleef. Vandag bly die demografiese erfenis van die Sowjet-tydperk 'n vraagstuk – baie etniese Russe is verbitter dat hulle ná die onafhanklikwording van Letland dikwels as vreemdelinge beskou word.

## Eksterne skakels 
*  
*  Amptelike webwerf
*
Ryk Neethling

**Ryk Neethling** OIS (Bloemfontein, 17 November 1977) is 'n Suid-Afrikaanse swemmer. Hy het tydens die Olimpiese Somerspele 2004 in Athene saam met Roland Schoeman, Lyndon Ferns en Darian Townsend die goue medalje in die 4x100 meter vryslagaflos verower.

## Eksterne skakels 
* Ryk Neetling se persoonlike webwerf
Pous Gregorius VIII

**Gregorius VIII** was die 173ste pous van die Rooms-Katolieke Kerk in 1187.  Die pous word soms verwar met Teenpous Gregorius VIII.

## Biografie 
**Pous Gregorius VIII** is gebore as **Alberto de Morra** ongeveer in 1110 in Benevento, Italië uit 'n adellike familie.  Op jeugdige ouderdom word hy 'n Cisterciënser monnik in die klooster van Laon.  In 1120 sluit hy hom aan by die Norbertyne.  Sover (2008) is hy die enigste pous uit die Norbertynse orde.  Alberto word deur Pous Adrianus IV as kardinaal aangestel in 1155 en in 1158 kry hy die titelkerk van St. Lorenzo in Lucina.  In 1172 woon hy die konsilie van Avranches by as pouslike legaat, waar Hendrik II van Engeland vergiffenis kry vir die moord op Thomas Becket.  Op 21 Oktober 1187 volg hy Pous Urbanus III op nadat Hendrik van Clairvaux geweier het en regeer tot sy dood op 17 Desember 1187.  Hy word opgevolg deur Pous Clemens III.
Die naam ‘Gregorius’ beteken 'wagter'.

## Pontifikaat 
**Pous Gregorius VIII** is op 25 Oktober 1187 in die amp bevestig en sy eerste daad was om die bul "Audita tremendi" uit te reik op 29 Oktober 1187 waarin hy die oproep tot die derde kruistog na die verlies van die slag van Hattin en die verowering van Jerusalem deur Saladin op 2 Oktober 1187.  Die pous het nooit die derde kruistog sien gebeur nie, want sterf aan koors nog dieselfde jaar.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Beijing Nasionale Stadion

Die **Beijing Nasionale Stadion**, amptelik die **Nasionale Stadion** (Chinees: 国家体育场, pinyin: *Guójiā Tǐyùchǎng*) of *die Voëlnes* (鸟巢, *Niǎocháo*) is 'n stadion in Beijing, die hoofstad van die Volksrepubliek China.

Die stadion is vir die Olimpiese Somerspele 2008 en Paralimpiese Somerspele 2008 opgerig en die Spele se opening- en sluitingseremonies is onder andere hier aangebied. Die gebou is deur die argitekfirma Herzog & de Meuron ontwerp. Tydens die Olimpiese Somerspele kon die stadion 91&nbsp;000 mense akkommodeer, maar na die Spele kan dit vir slegs 80&nbsp;000 mense sitplek bied. Die stadion is 330 meter lank, 220 meter breed en 69,2 meter hoog. Die bou van die kompleks het 3,5 miljard yuan (ongeveer € 335 miljoen) gekos. Die stadion sal ook vir die Olimpiese Winterspele en Paralimpiese Winterspele van 2022 ingespan word.

## Galery 

Lêer:National Stadium Beijing 1.jpg|Skaalmodel van die stadion
Lêer:Stade national Pekin.jpg|Amper voltooi
Lêer:2008 Summer Olympics Opening Ceremony 2.jpg|Tydens die openingseremonie
Lêer:Beijing National Stadium 1.jpg|Die stadion tydens die Olimpiese Somerspele 2008

## Verwysings 
## Eksterne skakels 
*  Amptelike webwerf
Pous Clemens III

**Clemens III**  was die 174ste pous van die Rooms-Katolieke Kerk van 1187 tot 1191.  Die pous word soms verwar met Teenpous Clemens III.

## Biografie 
**Pous Clemens III** is gebore as **Paolo Scolari** (ook Paulino Scolari) in Rome, Italië.  Hy is in 1180 of 1181 deur Pous Alexander III as kardinaal-biskop van Palestrina aangestel.  Op 19 Desember  1187 volg hy Pous Gregorius VIII op en regeer tot sy dood op 27 Maart 1191 (of 25 Maart).  Hy word opgevolg deur Pous Celestinus III.  
Die naam ‘Clemens’ beteken 'sagmoedige'.

## Pontifikaat 
**Pous Clemens III** word as pous verkies nadat kardinaal Theobald van Ostia geweier het.  Kort na sy verkiesing sluit die pous 'n ooreenkoms bereik met die volk van Rome, waarvolgens die burgers self hulle magistrate kon verkies, maar die aanstelling van die goewerneur van die stad in die hande van die pous bly.  Clemens het Hendrik II van Engeland en Philip II van Frankryk aangespoor om aan die derde kruistog deel te neem.  Hy het ook verskeie minder belangrike hervormings op kerklike gebied deurgevoer.  Op 31 Mei 1188 het hy vrede gesluit met die volk van Rome en in April 1189 met keiser Frederik I Barbarossa deur die verdrag van Straatsburg.  Hy het die meningsverskil met koning Willem I van Skotland oor die aanstelling van die biskop van St. Andrews uit die weggeruim.  Skotland is verwyder uit die gebied van die aartsbiskop van York en was nou onafhanklik onder Rome.  Hendrik VI het egter kwaad geword vir die pous om dat hy (die pous) Tancred van Lecce, die buite-egtelike seun van koning Roger se familie, as koning van Sisilië erken het.
Pous Clemens het Otto van Bamberg, die apostel van Pommere in 1189, Stephen van Thiers in Auvergne, stigter van die kluisenaars van Grammont en Malachias O'More in 1190, heilig verklaar.

## Bibliografie
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Spesiale Olimpiade

duimnael|regs|300px|Opening van die 2003 Spesiale Olimpiese Somerspele in Dublin, Ierland.

Die **Spesiale Olimpiade** is 'n internasionale organisasie wat persone met verstandelike beperkinge help om hulle selfvertroue, sosiale vaardighede en fisiese kondisie te verbeter. Hulle organiseer ook die Spesiale Olimpiese Wêreldspele elke vier jaar. Die Spele vind die jaar voor die "normale" Olimpiese Spele plaas.

Die eed wat die atlete voor die wedstryde aflê is: "*Let me win. But if I cannot win, let me be brave in the attempt*" (Laat my wen. Maar as ek nie kan nie, laat my braaf probeer).  Die leuse van die Spesiale Olimpiade is: *meedoening is belangriker as die oorwinning*.

## Geskiedenis 
Die Spesiale Olimpiade is in 1968 in Chicago deur Anne McGlone Burke en Eunice Kennedy Shriver gestig. 

Die eerste Spesiale Somerspele vind in 1968 in Chicago, Verenigde State plaas. In 1977 vind die eerste Spesiale Winterspele plaas. 

In 1988 word die Spesiale Olimpiade amptelik deur die Internasionale Olimpiese Komitee (IOK) erken. Dit is die enige sportorganisasie wat tot hede toestemming van die IOK verkry het om die titel *Olimpies* te mag gebruik. 

Die eerste keer dat die Spesiale Somerspele buite die Verenigde State gehou was, was in 2003, toe die Spele in Dublin, Ierland vanaf 20 Junie tot 29 Junie plaasgevind het. Die tema van hierdie Spele was "*Share the Feeling*" (deel die gevoel). Dublin ontvang 166 internasionale delegasies, meer as 7000 atlete, 3000 afrigters en 28&nbsp;000 familielede en vriende.

Die laaste Spesiale Somerspele het vanaf 2 Oktober tot en met 11 Oktober 2007 in Sjanghai, Volksrepubliek China plaasgevind. Byna 7300 atlete uit 165 lande het in 25 verskillende sportdissiplines deelgeneem. Die laaste Spesiale Winterspele was in Nagano (Japan) vanaf 26 Februarie tot 5 Maart 2005 gehou. Tydens dié Spele neem 2600 atlete uit 84 lande deel.

## Eksterne skakels 
* Amptelike webwerf van die Spesiale Olimpiade
Dooflimpiese Spele

duimnael|280px|Opening van die 21ste Dooflimpiese Somerspele in Taipei, 2009

Die **Dooflimpiese Spele** is 'n spesiale Olimpiese Spele wat vir dowe persone georganiseer word. Hierdie Spele bestaan uit 'n aparte Somer- en Winterspele, en word elke vierde jaar in die onewe jare gehou.

Dowe mense het hulle eie Spele omdat hulle in teenstelling met horende atlete visuele kommunikasiemiddele (gebaretaal en beginvlae i.p.v. pistoolskote) benodig tydens die beoefening van hulle sport. Die sosiale aspekte is ook belangrike omrede dit vir dowe atlete baie moeilik is om met horende atlete kontak te maak. Ten spyte hiervan neem dowe atlete soms tog aan die 'normale' Olimpiese Spele deel.

## Geskiedenis 
### Somerspele 
* 1st Somerspele, 1924 - Parys, Frankryk
* 2de Somerspele, 1928 - Amsterdam, Nederland
* 3de Somerspele, 1931 - Neurenberg, Wes-Duitsland
* 4de Somerspele, 1935 - Londen, Engeland
* 5de Somerspele, 1939 - Stockholm, Swede
* 6de Somerspele, 1949 - Kopenhagen, Denemarke
* 7de Somerspele, 1953 - Brussel, België
* 8ste Somerspele, 1957 - Milaan, Italië
* 9de Somerspele, 1961 - Helsinki, Finland
* 10de Somerspele, 1965 - Washington, Verenigde State
* 11de Somerspele, 1969 - Belgrado, Joego-Slawië
* 12de Somerspele, 1973 - Malmö, Swede
* 13de Somerspele, 1977 - Boekarest, Roemenië
* 14de Somerspele, 1981 - Keulen, Wes-Duitsland
* 15de Somerspele, 1985 - Los Angeles, Verenigde State
* 16de Somerspele, 1989 - Christchurch, Nieu-Seeland
* 17e Somerspele, 1993 - Sofia, Bulgarye
* 18de Somerspele, 1997 - Kopenhagen, Denemarke
* 19de Somerspele, 2001 - Rome, Italië
* 20ste Somerspele, 2005 - Melbourne, Australië
* 21ste Somerspele, 2009 - Taipei, Chinees Taipei
* 22ste Somerspele, 2013 - Sofia, Bulgarye
* 23ste Somerspele, 2017 - Ankara, Turkye

### Winterspele 
* 1ste Winterspele, 1949 - Seefeld, Oostenryk
* 2de Winterspele, 1953 - Oslo, Noorweë
* 3de Winterspele, 1955 - Oberammergau, Wes-Duitsland
* 4de Winterspele, 1959 - Montana-Vermala, Switserland
* 5de Winterspele, 1963 - Åre, Swede
* 6de Winterspele, 1967 - Berchtesgaden, Wes-Duitsland
* 7de Winterspele, 1971 - Adelboden, Switserland
* 8ste Winterspele, 1975 - Lake Placid, Verenigde State
* 9de Winterspele, 1979 - Meribel, Frankryk
* 10de Winterspele, 1983 - Madonna di Campiglio, Italië
* 11de Winterspele, 1987 - Oslo, Noorweë
* 12de Winterspele, 1991 - Banff, Kanada
* 13de Winterspele, 1995 - Ylläs, Finland
* 14de Winterspele, 1999 - Davos, Switserland
* 15de Winterspele, 2003 - Sundsvall, Swede
* 16de Winterspele, 2007 - Salt Lake City, Verenigde State
* 17de Winterspele, 2011 - Hoge Tatra, Slowakye (gekanselleer)
* 18de Winterspele, 2015 - Khanty-Mansiysk, Rusland
* 19de Winterspele, 2019 - Sondrio-provinsie, Italië

## Eksterne skakels 
* Amptelike webwerf van die Dooflimpiese Spele
Brons

duimnael|200px|'n Bronsmedalje.

**Brons** is 'n legering van koper met tin en ander metale. Die legering het 'n groengeel kleur, maar deur korrosie ontstaan daar dikwels 'n duidelike groen oksiedlaag op die oppervlak. 

Brons word gebruik om beelde en ander vorme te giet, asook vir die vervaardiging van onderdele wat in die ingenieurswese gebruik word. Voorbeelde hiervan is: ratte, kleppe, klokke, kanonlope, elektriese komponente, ens.

Die hoofkategorieë van brons is:
* Aluminiumbrons;
* Loodbrons;
* Tinbrons en
* Silikoonbrons.

Brons is die eerste allooi wat deur mense gebruik is. Die eerste volk wat brons gebruik het was die Egiptenare, ongeveer 3500 jaar v.C. Die tydperk word derhalwe die Brons-era genoem.

Tradisioneel word brons gesien as die derde belangrikste eremetaal: 'n Bronsmedalje word aan die persoon wat 'n derde plek in 'n wedstryd behaal het toegeken.

## Galery 

Beeld:Assorted bronze castings.JPG|'n Stuk brons.
Beeld:Bronze Marcus Aurelius Louvre Br45.jpg|Fragment van 'n bronsbeeld van Marcus Aurelius.
Olympique de Marseille

**Olympique de Marseille** (ook verwys na as **OM**) is 'n Franse sportklub in die stad Marseille wat bekend is vir hulle sokkerafdeling. Olympique Marseille is in 1899 gestig.

## Eksterne skakels 
* Olympique de Marseille se webwerf
Garmisch-Partenkirchen

**Garmisch-Partenkirchen** is 'n markdorp en die administratiewe sentrum van die gelyknamige distrik in die Suid-Duitse deelstaat Beiere. Garmisch-Partenkirchen, wat amptelik as herstellingsoord erken is, is daarnaas ook die belangrikste nedersetting in die streek Werdenfelserland. Ondanks sy bevolking van meer as 27&nbsp;000 het Garmisch-Partenkirchen nie Duitse stadstatus nie.

duimnael|links|Die middeleeuse *Altes Haus* in Partenkirchen se historiese *Ludwigstraße*
duimnael|links|Kleurryke huisfasades in Garmisch
Garmisch en Partenkirchen was oorspronklik twee onafhanklike nedersettings wat saamgesmelt het nadat die Nasionaal-Sosialistiese Duitse Werkersparty (NSdAP) druk op hulle geplaas het om gemeenskaplik as die gasheerdorp van die IVde Olimpiese Winterspele van die jaar 1936 op te tree.

Partenkirchen het sy oorsprong in die Romeinse padstasie Partanum wat langs 'n ou handelsroete geleë was. Die eerste verwysing na Garmisch as nedersetting dateer van 802. In die hoë middeleeue was Partenkirchen vir die Fuggers en Welsers, twee vooraanstaande families van handelaars en koopmanne, 'n belangrike tussenstasie op die handelsroete na Italië tussen Augsburg en Venesië. Garmisch het sy ekonomiese welvaart in dié tyd aan vlotvaarders te danke gehad wat die Loisach-rivier as waterweg gebruik het. Eers in die tyd van die Dertigjarige Oorlog het vir die twee nedersettings 'n periode van ekonomiese agteruitgang begin.

Vandag is Garmisch-Partenkirchen 'n gewilde toeristeoord, veral vanweë sy natuurskoon en die nabygeleë bergpiek Zugspitze, die hoogste punt van Duitsland op 2&nbsp;962 meter bo seevlak. Argitektoniese besienswaardighede sluit historiese huisfasades met kleurryke muurskilderye (*Lüftlmalereien*), die Romaans-Gotiese Alte Kirche (Ou Kerkgebou) uit die 13de eeu en die Barokstylkerk St. Martin in Garmisch en die *Werdenfelser Heimatmuseum*, die middeleeuse *Altes Haus* en ander historiese geboue in Partenkirchen in.

## Eksterne skakels 
*  
*  Amptelike webwerf
Lillehammer

**Lillehammer** (Noors: [ˈlɪ̂lːəˌhɑmːər], ) is 'n dorp en munisipaliteit (Noors: *kommune*) in die Gudbrandsvallei en aan die noordoewer van die Mjøsameer in die provinsie (fylke) Oppland, sowat 180 kilometer noord van die Noorse hoofstad Oslo.

Lillehammer het as die gasheerstad van die XVIIde Olimpiese Winterspele in 1994 internasionale bekendheid verwerf. Sedertdien is 'n aantal beduidende sportfeeste soos byvoorbeeld die 2008 Europese handbalkampioenskap in Lillehammer gehou.

## Eksterne skakels 
*  
*  Amptelike webwerf
Cortina d'Ampezzo

'''Cortina d'Ampezzo'* (Italiaans: [korˈtiːna damˈpɛttso]; Ladinies: *Anpezo* of *Ampëz*; historiese Duitse naam: *Hayden'') is 'n stad en munisipaliteit in die Italiaanse provinsie Belluno (administratiewe gewes Veneto) met 'n bevolking van 5&nbsp;669.

[duimnael|links|Cortina d'Ampezzo gedurende [winter]]
Die stad lê teen 'n hoogte van 1&nbsp;211 meter bo seevlak in die Dolomiete-reeks (Ampezzaanse Alpe) en is die grootste nedersetting in Ladinia. As 'n bekende wintersportsentrum het Cortina d'Ampezzo as gasheerstad van die VIIde Olimpiese Winterspele van die jaar 1956 asook die Alpynse wêreldbekertoernooie van die jare 1932 en 1941 opgetree. Die Olimpiese Winterspele 1944 sou ook in Cortina d'Ampezzo aangebied word, maar dié is ná die uitbreek van die Tweede Wêreldoorlog afgelas. Saam met Milaan het Cortina d'Ampezzo tussen 6 en 22 Februarie 2026 ook as gasheer van beide die Olimpiese Winterspele en die Paralimpiese Winterspele opgetree. Die stad word in ekonomiese en kulturele opsig deur die toerisme oorheers.

## Verwysings 
## Eksterne skakels 
*  
*  Amptelike webwerf
*
Nagano

**Nagano** (Japannees: 長野市, *Nagano-shi*, [nagaꜜno ɕi]) is 'n stad met 370&nbsp;632 inwoners (2019) in Sentraal-Japan, op Honsjoe-eiland. Die burgemeester is Kenji Ogiwara. Dit beslaan 'n oppervlakte oppervlakte is 737,86&nbsp;km². Die stad het as gasheerstad van beide die Olimpiese Winterspele en Paralimpiese Winterspele 1998 optree.

## Eksterne skakels 
*  
*  Amptelike webwerf
Nasionale Olimpiese Komitee

duimnael|Vlag van die Olimpiese Spele.
duimnael|Kaart wat die Nasionale Olimpiese Komitees volgens kontinente vertoon.

'n **Nasionale Olimpiese Komitee** (**NOK**) is 'n organisasie wat die belange van individuele lande in die Internasionale Olimpiese Komitee (IOK) behartig. Die "Olimpiese Beweging" in die betrokke land verteenwoordig, en stel die span wat aan die Olimpiese Spele gaan deelneem saam. Die 205 NOK's word verenig in die *Assosiasie van die Nasionale Olimpiese Komitees* (ANOK), wat in vyf kontinentale organisasies opgedeel is. Die ANOK kom elke twee jaar bymekaar.

Suid-Afrika se NOK is die Suid-Afrikaanse Sport Konfederasie en Olimpiese Komitee (SASKOK).

## Sien ook 
* Internasionale Olimpiese Komitee
* Internasionale Paralimpiese Komitee
* Nasionale Paralimpiese Komitee

## Eksterne skakels 
*  Suid-Afrikaanse Sport Konfederasie en Olimpiese Komitee (SASKOK) se webwerf
*  Lys van Nasionale Olimpiese Komitees op die IOK-webwerf
*  Amptelike webwerf van die ANOK
Bregenz

duimnael|links|Kaart van die Bodenmeer met Bregenz

**Bregenz** (plaaslik ['breagats], Standaardduits ['bre:gənts]) is die hoofstad van Vorarlberg, die mees westelike deelstaat van Oostenryk langs die Bodenmeer, en dié deelstaat se derde grootste stad naas Dornbirn en Feldkirch. Die stad het 'n bevolking van 29&nbsp;562 op 1 Januarie 2017 gehad en het 'n oppervlakte van 29,51 km².
Bemesting

duimnael|regs|Kunsmis (tripel-superfosfaat).

**Bemesting** of **misstowwe** is chemiese verbindings wat vir plante gegee word om hul groei te bevorder.  Bemesting word gewoonlik tot die grond toegedien om deur die plante se wortels opgeneem te word of deur middel van blaarvoeding.  Bemesting kan organies wees of anorganies.  Dit kan materiaal wees wat natuurlik voorkom of vervaardig word deur natuurlike prosesse soos in die geval van kompos of deur chemiese prosesse (soos die Haber-proses).  Hierdie chemiese verbindings verseker dat grasperke, tuine, landbougewasse mooi daar uitsien aangesien hulle verseker dat die plante hul noodsaaklike voedingstowwe kry wat plantegroei bevorder.

Misstowwe verskaf tipies in verskillende verhoudings die drie hoof voedingstowwe (stikstof, fosfor, kalium:N-P-K), die sekondêre voedingstowwe (kalsium, swael, magnesium en soms ook spoorelemente oftewel mikrovoedingstowwe wat 'n rol speel in die voeding van plante en diere (boor, chloor, mangaan, yster, sink, koper, molibdeen en seleen).

Al is stikstof volop in die aarde se atmosfeer is daar relatief min plante met die vermoë om stikstof direk vanuit die atmosfeer vas te lê.  Die meeste plante vereis dus dat stikstofverbindings in die grond teenwoordig is sodat hulle kan groei.
Robbie Wessels

**Robert Albert Wessels** (gebore 30 Oktober 1980 op Kroonstad) is 'n bekende Afrikaanse sanger en akteur. Hy is in 2005 deur Huisgenoot aangewys as *Beste Nuweling* in die Afrikaanse Musiekbedryf, en in 2006 is sy liedjie Leeuloop deur Huisgenoot aangewys as die Liedjie van die Jaar.

## Biografie 
Wessels is op 30 Oktober 1980 op Kroonstad gebore. Hy gaan skool by Hoërskool Kroonstad en matrikuleer aan die Hoërskool Strand waarna hy drama aan die Technikon Pretoria (tans die Tshwane-Universiteit van Tegnologie) studeer. Hy verwerf sy diploma in 2002 waarna hy die vermaaklikheidswêreld aandurf. Kort daarna kry hy die geleentheid om die rol van Anton in RSG se radioverhaal *Blinkwater* te vertolk. Sy eerste televisierol was dié van Poena in die program *Gauteng-alêng-alêng*.

## Diskografie 
Wessels het die volgende albums uitgereik:
**My Vissermanvriend se Pa*, 2005
**Halley se Komeet*, 2007
**Afrika Sonsak*, 2009
**Kaalvoet*, 2011
**Als wat ek het,* 2014
**Woestyn,* 2017
**Staan Saam,* 2019
**Die Sluise van die Hemel,* 2020

## Filmografie 
Rolprente waarin Wessels speel:
* Poena is Koning (rolprent), 2007
* 'n Saak van geloof, 2011
* 100 meter Leeuloop, 2013
* As jy sing, 2013

## Sien ook 
* Leeuloop
* Poena is Koning (rolprent)
* Afrikaanse musiek
* Lys van Suid-Afrikaanse musikante

## Verwysings 
## Eksterne skakels 
* Robbie Wessels se amptelike webwerf
Suid-Afrikaanse wyn

**Suid-Afrikaanse wyn** is wyn wat in Suid-Afrika vervaardig word. Die produksie van wyn is hoofsaaklik gekonsentreer rondom Kaapstad, met groot druiweplantasies en produksiesentra by Paarl, Stellenbosch en Worcester. Suid-Afrikaanse wyn is wêreldwyd bekend. Die Suid-Afrikaanse wynbedryf produseer jaarliks gemiddeld een miljoen ton druiwe en verskaf werk aan sowat 300&nbsp;000 mense.

Stellenbosch25.JPG|Druiweboorde
Stellenbosch24.JPG|'n Vrag geplukte druiwe
Stellenbosch27.JPG|Geparste druiwe
Stellenbosch26.JPG|'n Springbok-wynpomp
Stellenbosch28.JPG|Wyn besig om te verouder
South African Wine-001.jpg|Suid-Afrikaanse wyne en kaas

## Sien ook 
* Lys van wynkelders in Suid-Afrika

## Verwysings 
## Eksterne skakels 
;Wiki-webtuistes
----

;Vereniging van wynuitvoerders
----
* *Wines of South Africa (WOSA)*
Organiese suur

'n **Organiese suur** is 'n organiese verbinding met suur eienskappe.  Die algemeenste organiese sure is die karboksielsure wat hulle suurgehalte te danke het aan die karboksielgroep (-COOH).  sulfoonsure wat die OSO3H groep bevat is relatief sterker sure.  Die relatiewe stabiliteit van die gekonjugeerde basis van die suur bepaal sy suurgehalte.  Ander groepe kan ook suureienskappe veroorsaak, gewoonlik swakker: -OH, -SH, enole en die fenol groep.

'n Paar algemene voorbeelde sluit in:

* Asynsuur
* Mieresuur
* Sitroensuur
* Oksaalsuur
Eisenstadt

Die **Freistadt Eisenstadt** (Hongaars *Kismarton*, Kroaties *Željezno*) is die hoofstad van die Oostenrykse deelstaat Burgenland (Kroaties *Gradišće*, Hongaars *Őrvidék*) en ook sy grootste nedersetting. In administratiewe opsig is Eisenstadt 'n statutêre of selfregerende stad.

## Geografie 
Eisenstadt lê op 'n terras aan die suidelike voet van die Leitha-gebergte wat geleidelik na die Wulka-vlakte daal.

## Klimaat 
Die gemiddelde jaarlikse temperatuur was in die tydperk tussen 1961 en 1990 10,4&nbsp;°C, terwyl die gemiddelde in 2007 11,8&nbsp;°C was. Die gemiddelde jaarlikse reënval in die periode tussen 1961 en 1990 was 589&nbsp;millimeter.
Xena: Warrior Princess

duimnael|links|Die hoofkarakter, Xena, soos vertolk deur Lucy Lawless
***Xena: Warrior Princess*** is 'n Amerikaanse televisiereeks wat eerste op die USA Network in die VSA op 15 September 1995 gewys is. Dit is geskep deur Robert Tapert wat ook die reekse *Hercules* en *Young Hercules* gemaak het.

## Hoofkarakters 
* Xena - Lucy Lawless
* Gabrielle - Renee O'Connor
* Joxer - Ted Raimi
* Ares - Kevin Smith

## Eksterne skakels
Medalje

duimnael|regs|100px|Medalje van die Orde van die Nederlandse Leeu.

'n **Medalje** is 'n klein metaalvoorwerp wat uitgereik word aan iemand wat 'n besondere prestasie gelewer het. Die medalje is 'n tasbare simbool van die onderskeiding gelewer wat aan die persoon uitgereik word. Die ontvanger kan sommige medaljes op sy of haar klere vasspeld, maar ander medaljes kan nie gedra word nie.

Medaljes word veral uitgereik aan militariste en sportlui. In die sportwêreld, soos byvoorbeeld tydens die Olimpiese Spele, word 'n goue medalje vir die eerste plek, silwer vir die tweede plek en brons vir 'n derde plek toegeken.

## Sien ook 
* Suid-Afrikaanse militêre dekorasies: 1952-1975
* Suid-Afrikaanse militêre dekorasies: 1975-2003
* Suid-Afrikaanse militêre dekorasies: 2003-
* Tienie Hollowaymedalje vir Kleuterliteratuur

[duimnael|links|300px|Drie verskillende [VSA militêre medaljes.]]

## Eksterne skakels 
*
Cappuccino

[duimnael|'n Koppie cappuccino. Bekwame [baristas bedien hul cappuccino met prentjies in die melkskuim - 'n kunsvaardigheid waarna as *latte art* verwys word.]]

**Cappuccino** is 'n Italiaanse koffiebereiding oorspronklik afkomstig uit Wene, die koffiehoofstad van Europa, waar sterk mokkakoffie met 'n lagie slagroom (*Schlagobers* in Oostenrykse Duits) bedien is. Na hierdie bereiding is verwys as *Kapuziner* - blykbaar omdat die slagroomlagie baie op die helderbruin kleredrag van monnike uit die Kapusyne-orde gelyk het. 

Gedurende die Eerste Wêreldoorlog het hierdie koffiebereiding danksy Oostenrykse soldate ook in Italië gewild geraak. Met die ontwikkeling van espressomasjiene, wat die drank met hoë stoomdruk kon berei, het cappuccino in sy moderne ligte vorm - met melkskuim in plaas van slagroom - een van die gunstelingdrankies in Italiaanse koffiehuise en restaurante geword.

Cappuccino bestaan uit melkskuim (Italiaans: *schiuma di latte*), melk en 'n dubbele espresso (sterk koffie). Soms word daar ook kakaopoeier of kaneel oor gestrooi.

## Verwysings
Olimpiese Winterspele 1998

Die **Olimpiese Winterspele 1998** (Japannees: 第十八回オリンピック冬季競技大会, *Dai Jūhachi-kai Orinpikku Tōkikyōgi Taikai*), amptelik bekend as die **XVIIIde Olimpiese Winterspele**, is tussen 7 en 22 Februarie 1998 in Nagano, Japan, aangebied. Ander kandidaatstede was: Aosta (Italië), Jaca (Spanje), Östersund (Swede) en Salt Lake City (Verenigde State).

duimnael|links|Die Olimpiese Stadion in Nagano
Die Paralimpiese Winterspele 1998 is tussen 5 en 14 Maart in Nagano gehou.

## Toewysing 
duimnael|links|400px|Kaart van die kandidaatstede vir die Olimpiese Winterspele 1998
Nagano is op 15 Junie 1991 in Birmingham deur die Internasionale Olimpiese Komitee gekies as die gasheer vir die Olimpiese Winterspele in 1998. Ander kandidate was: Salt Lake City, Östersund, Jaca en Aosta. Salt Lake City sal uiteindelik gasheer vir die volgende Olimpiese Winterspele 2002 word.

Die stemming het as volg verloop:

## Sporte 
7 Olimpiese sporte in 14 dissiplines is tydens die Spele beoefen.

## Kalender 
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.

## Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

### Suid-Afrikaanse deelname 
Suid-Afrika het aan hierdie Winterspele deelgeneem, maar kon geen medaljes verower nie.

## Getal medaljes 
duimnael|400px|Kaart van deelnemende nasies in 1998:
duimnael|400px|Kaart van medaljes volgens lande:
 vertoon lande, wat ten minste een goue medalje gewen het.
 vertoon lande, wat ten minste een silwer medalje gewen het.
 vertoon lande, wat ten minste een brons medalje gewen het.
 vertoon lande, wat geen medaljes gewen het nie.
 vertoon lande, wat nie aan die Olimpiese Winterspele 1998 deelgeneem het nie.
Hier is die top tien lande wat medaljes by die Spele verower het:

## Sien ook 
* Olimpiese Somerspele 1940 in Tokio beplan, maar weens die Tweede Wêreldoorlog gestaak
* Olimpiese Winterspele 1940 in Sapporo beplan, maar weens die Tweede Wêreldoorlog gestaak
* Olimpiese Somerspele 1964 in Tokio
* Olimpiese Winterspele 1972 in Sapporo
* Olimpiese Somerspele 2020 in Tokio

## Verwysings 
## Verdere leesstof 
*  
*  

## Eksterne skakels 
*  Nagano 1998 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.
Lake Placid

**Lake Placid** (afgelei van die Engelse byvoeglike naamwoord *placid*: "kalm", "rustig", "vreedsaam") is die naam van 'n dorp en 'n meer in die Adirondack-gebergte in Essex County (New York, Verenigde State). Lake Placid het 'n bevolking van 2&nbsp;357 in 2019 gehad. Die dorp is na die meer vernoem.

[duimnael|links|Die Whiteface Mountain-skigebied – terrein van twee Olimpiese Winterspele – gedurende [somer. Whiteface is in die naburige dorpie Wilmington, NY, geleë.]]
Die dorp Lake Placid, 'n gewilde skioord, is naby die stadsentrum van North Elba geleë, sowat 40 myl suidwes van Plattsburgh. Die meer vorm saam met die nabygeleë Saranac Lake en Tupper Lake die sogenaamde Tri-Lakes-gebied.

Lake Placid het internasionale bekendheid verwerf as die gasheerdorp van die Olimpiese Winterspele in 1932 en 1980. Dit is saam met St. Moritz in Switserland en Innsbruck in Oostenryk een van slegs drie plekke waar die Olimpiese Winterspele twee keer gehou is. Naas Los Angeles is Lake Placid die enigste plek in Noord-Amerika wat twee keer as gasheerstad van Olimpiese Spele opgetree het.

## Geografie 
### Die meer 
duimnael|links|'n Huis op Buck Island
Die Lake Placid-meer is in die Adirondack-gebergte in die noorde van die deelstaat New York geleë en het 'n oppervlakte van sowat 2&nbsp;170 akkers met 'n gemiddelde diepte van 50 voet. Die meer word deur bronne en bergstrome gevoed.

Die noordelike gedeelte van die dorp Lake Placid is aan die oewer van die meer geleë wat die dorp se hoofbron van drinkwater is. Die bewaring van die watergehalte is van groot belang vir die dorp. Die meeste van die sowat driehonderd huise langs die oewer word nie heeltyds bewoon nie sodat waterbesoedeling voorkom word, en hulle kan grotendeels net per boot bereik word.

Die plaaslike owerhede het suksesvolle pogings onderneem om die verspreiding van uitheemse akwatiese indringerspesies te voorkom, en motorbote word by 'n plaaslike stasie skoongemaak voordat hulle in die meer te water gelaat word. In Lake Placid is reeds rekord-forelle gevang.

## Eksterne skakels 
*  
*  Amptelike webwerf
Olimpiese Winterspele 2002

Die **Olimpiese Winterspele 2002** (Engels: *2002 Winter Olympics*), amptelik bekend as die **XIXde Olimpiese Winterspele**, is tussen 8 en 24 Februarie 2002 in Salt Lake City, Verenigde State, aangebied. Ander kandidaatstede was: Quebecstad (Kanada), Sion (Switserland) en Östersund (Swede).

[duimnael|links|upright|Die Amerikaanse [yshokkiespan van 1980 steek die Olimpiese vlam tydens die openingseremonie aan]]
Dit was die vierde Winterspele en agste Olimpiese Spele wat in die Verenigde State beslis is. Utah het daarmee die vyfde Amerikaanse deelstaat geword om 'n Olimpiese spele aan te bied. Die spele was veral deur die aanvalle op 11 September 2001 vyf maande gelede oorskadu, maar word oorwegend as 'n groot sukses beskou.

Die Paralimpiese Winterspele 2002 is tussen 7 en 16 Maart in Salt Lake City gehou.

## Toewysing 
[duimnael|links|upright|[Mitt Romney, hoof van Salt Lake City se bod-komitee]]
duimnael|400px|Kaart van die kandidaatstede vir die Olimpiese Winterspele 2002
Salt Lake City is op 16 Junie 1995 in Boedapest deur die Internasionale Olimpiese Komitee gekies as die gasheer vir die Olimpiese Winterspele in 2002. Ander kandidate was: Östersund, Sion en Quebecstad.

Die stemmery het as volg verloop:

## Sporte 
7 Olimpiese sporte in 15 dissiplines is tydens die Spele aangebied.

## Kalender 
Die volgende tabel dui die Spele se daaglikse program aan. 'n Blou blokkie toon wedstryde wat plaasgevind het, maar waaar geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.

## Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

### Suid-Afrikaanse deelname 
Suid-Afrika het aan hierdie Winterspele deelgeneem, maar kon geen medaljes verower nie.

## Getal medaljes 
duimnael|400px|Kaart van deelnemende nasies in 2002
duimnael|400px|Kaart van medaljes volgens lande:
 vertoon lande wat ten minste een goue medalje gewen het.
 vertoon lande wat ten minste een silwer medalje gewen het.
 vertoon lande wat ten minste een brons medalje gewen het.
 vertoon lande wat geen medaljes gewen het nie.
 vertoon lande wat nie aan die Olimpiese Winterspele 2002 deelgeneem het nie.
Hier is die top tien lande wat medaljes by die Spele verower het:

## Sien ook 
* Olimpiese Somerspele 1904 in St. Louis
* Olimpiese Winterspele 1932 in Lake Placid
* Olimpiese Somerspele 1932 in Los Angeles
* Olimpiese Winterspele 1960 in Squaw Valley
* Olimpiese Winterspele 1980 in Lake Placid
* Olimpiese Somerspele 1984 in Los Angeles
* Olimpiese Somerspele 1996 in Atlanta
* Olimpiese Somerspele 2028 in Los Angeles

## Verwysings 
## Verdere leesstof 
*  

## Eksterne skakels 
*  Salt Lake City 2002 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.
Asidogenese

**Asidogenese** verteenwoordig die tweede stap in die vier stadia van anaërobiese vertering:

*Hidrolise: 'n Chemiese reaksie waar partikels afgebreek word en opgelos word en polimere omgeskakel word na eenvoudiger monomere;
*Asidogenese: 'n Biologiese reaksie waar eenvoudige monomere omgeskakel word na vlugtige vetsure;
*Asetogenese: 'n Biologiese reaksie waar vlugtige vetsure omgeskakel word na asynsuur, koolstofdioksied en waterstof en
*Metanogenese: 'n Biologiese reaksie waar asetate omgeskakel word na metaan en koolstofdioksied met die verbruik van waterstof.

Anaërobiese vertering is 'n komplekse biochemiese proses wat deur 'n groep mikro-organismes aan die gang gesit word en waarin organiese verbindings na metaan en koolstofdioksied omgeskakel word.
Pleknaamsveranderinge in Tanzanië

duimnael|regs|260px|Ligging van Tanzanië in Afrika.

Hier volg 'n lys van plekke in Tanzanië waar van die name verander is:

## Stede 
* Bismarckburg → Kasanga (1919)
* James Corner → Nyororo
* Mzizima → Dar Es Salaam
* Kazeh → Weidmannsheil → Tabora (1919)
* Wilhelmstal → Lushoto

## Lughawens 
* Mkeja Lughawe → Dar es Salaam Lughawe → Mwalimu Julius Kambarage Nyerere Lughawe (2005) → Julius Nyerere Lughawe (2006)

## Berge 
* Kaiser-Wilhelm-Spitze → Kilimanjaro (1919)
Pleknaamsveranderinge in Ekwatoriaal-Guinee

duimnael|regs|260px|Ligging van Ekwatoriaal-Guinee in Afrika.

Hier volg 'n lys van dorpe en stede in Ekwatoriaal-Guinee waarvan die name verander is:

*Port Clarence → Santa Isabel → Malabo (1973)
*Rio Muni → Mbini
Pleknaamsveranderinge in die Demokratiese Republiek die Kongo

duimnael|regs|260px|Ligging van die Demokratiese Republiek die Kongo in Afrika.

Hier volg 'n **lys van plekke in die Demokratiese Republiek die Kongo waar van die name verander is**:

## Sleutel 
* '''Albertstad = Albertville → Kalemie
* die Nederlandse naam = die Franse naam → die nuwe naam

## Stede en dorpe 
* Albertstad = Albertville → Kalemie
* Banningville = Banningstad → Bandundu
* Banzystad = Banzyville → Mobaye-Mbongo
* Bakwanga → Mbuji-Mayi
* Boudewijnstad = Baudouinville → Moba
* Coquilhatstad = Coquilhatville → Mbandaka
* Costermansstad = Costermansville → Bukavu
* Elisabethstad = Elisabethville → Lubumbashi
* Jadotstad = Jadotville → Likasi
* Leopoldstad = Léopoldville → Kinshasa
* Luluaburg = Luluabourg → Kananga
* Moanda → Muanda
* Paulis → Isiro
* Port Francqui → Ilebo
* Stanleystad = Stanleyville → Kisangani
* Thysstad = Thysville → Mbanza-Ngungu

## Watervalle 
* Stanley-valle → Boyoma-valle
Asetogenese

**Asetogenese** is 'n proses waar asetaat deur anaërobiese bakterieë geproduseer word vanuit 'n verskeidenheid energie- en koolstofbronne.  Die verskillende bakteriese spesies wat asetogeniese vermoëns het word asetogene genoem.

## Chemiese vergelyking 
::2CO_2(aq) + 4H_2(aq) \to CH_3COOH{(aq)} + 2H_2O

## Asetogenese in die anaërobiese verteringsproses 
Asetogenese is die derde stap tydens anaërobiese vertering

* Hidrolise: 'n Chemiese reaksie waar partikels afgebreek word en opgelos word en polimere omgeskakel word na eenvoudiger monomere;
* Asidogenese: 'n Biologiese reaksie waar eenvoudige monomere omgeskakel word na vlugtige vetsure;
* Asetogenese: 'n Biologiese reaksie waar vlugtige vetsure omgeskakel word na asynsuur, koolstofdioksied en waterstof en
* Metanogenese: 'n Biologiese reaksie waar asetate omgeskakel word na metaan en koolstofdioksied met die verbruik van waterstof.

## Sien ook 
* Anaërobiese vertering
* biogas

## Verwysings